**DAGSORDEN**

Bestyrelsesmøde i Fynskredsen

Tirsdag den 7. december 2021 kl. 09.30

hos Rebekka Correll, Over Hollufvej 34, 5220 Odense SØ

|  |  |
| --- | --- |
| Afbud: | Alle mødt. Peder Uhd måtte forlade mødet og deltog ikke i konklusionen på drøftelsen vedr. oplægsholder til generalforsamlingen samt pkt 9 og 10. |
|  | Godkendelse af dagsorden  Beslutning  Godkendt |
|  | Godkendelse af referat  Beslutning  Godkendt |
|  | Orienteringspunkter   * FU møde d 12. november 2021 og HB møde d 13. november 2021 * Møde med klublederne d 27. oktober 2021 v. Rebekka Correll * Økonomi v. Ellen Munkholm * Status vedr. hjemmesiden v. Chr. Reventlow * Status vedr. fælles bankforbindelse v. Chr. Reventlow   Beslutning  Nævnt. Oversigten over den aktuelle økonomi blev gennemgået og kommenteret. Hjemmesiderne for klubberne er forsat meget mangelfuld. Vedr. bankforbindelse iværksættes nu overflytning af klubbernes konti til underkonti under kredsens bankforbindelse. |
|  | Budget  Ellen Munkholm fremlægger forslag til budget for 2022  Beslutning  Budgettet blev godkendt. Budgettet med mindre korrektioner i forhold til det udsendte vedhæftes referatet. Der var enighed om, at der skulle være fokus på at tilstræbe at det løbende træk på kassebeholdningen var på ca 40.000 kr, som afsættes til medlemsrettede aktiviteter finansieret af den modtagne arv. Det vil derfor være relevant ved kredsarrangementer at have en deltagerbetaling, ligesom det vil være relevant at arbejde med øgede annonceindtægter i forhold til Parkinson Post.  I beslutningen omkring budget indgår også, at kredsen af personer, der får tilskud fra kredsbestyrelsen i form af ”blyantspenge” (bestyrelsesmedlemmer, klubledere og kontaktpersoner mv) opdateres allerede her fra 2021, således at også lederen af Fyn Shakers og lederen af Parkinsonskolen er omfattet heraf. |
|  | Annoncering i Parkinson Post  Kredsbestyrelsen har tidligere besluttet at bringe annoncer i Parkinson Post med hvad der svarer til op til 2 helsider. 2 annoncører har dog nu trukket sig, hvorfor der evt. er behov for fornyet indsats for at skaffe annoncører. De annoncepriser, der i sin tid blev besluttet var:   * 1 helside i 4 numre pr år á 800 kr. pr blad svarende til en årlig pris på 3.200 kr. * ½ helside i 4 numre pr år á 400 kr. pr blad svarende til en årlig pris på 1.600 kr. * ¼ helside i 4 numre pr år á 200 kr. pr blad svarende til en årlig pris på 800 kr.   Drøftes mhp stillingtagen til fornyet forsøg på at skaffe annoncører – og hvem, der i givet fald vil stå for det.  Beslutning  Der var enighed om, at der skal arbejdes videre med at skaffe yderligere annoncører til Parkinson Post. Tidligere har der været en beslutning om, at alene at ville bringe annoncer fra fx apoteker, fysioterapeuter mv. Der var enighed om, at dette ikke længere var relevant – det blev således nævnt, at der kunne være medlemmer, der var knyttet til virksomheder, der evt ville bringe en annonce. Eller handlende, der måske ville støtte en god sag.  Aftalt at Christian bearbejder den tidligere mail om til fx en folder, som medlemmer af bestyrelsen kunne tage med ud til evt relevante virksomheder, ligesom der i kommende nummer af Parkinson Post skal en artikel med, hvor der opfordres til at skaffe annoncører. Der skal fortsat være en øvre grænse for, hvor mange annoncer der kan bringes, således at det fortsat er formidling af artikler og billeder, der er det væsentligste indhold. |
|  | Årshjul  Forslag om udarbejdelse af en form for årshjul over forskellige emner, der bør drøftes på kredsbestyrelsesmøderne i løbet af året.  Evt på baggrund af følgende (eller andre) temaer:   * Planlægning af det kommende års kredsarrangementer * Drøftelse med udgangspunkt i den vedtagne strategi om synlighed på det regionale niveau * Drøftelse af hvilke lokale indsatser der kan/bør prioriteres/udvikles for særlige målgrupper / aldersgrupper. * Styrkelse af klubberne. * Evt andre emner.   Beslutning  Drøftet. Der var enighed om at der planlægges, foreløbig, 2 årlige temadrøftelser i maj og november md.:   * Maj md: Tema om sundhedsrelaterede emner, incl rehabilitering mv. Inge Sundbøll tovholder og inddrager efter behov en eller to yderligere i bestyrelsen mhp at fastlægge indhold i drøftelsen * November md: Tema om ”synlighed” med fokus på hvorledes vi informerer og samarbejder med kommunale og regionale myndigheder, uddannelsesinstitutioner osv. Mette Bernth tovholder og inddrager efter behov en eller to yderligere i bestyrelsen mhp at fastlægge indhold i drøftelsen   Disse temaer vil kunne indgå på forudgående møder mhp konkrete aftaler om planlægning mv. |
|  | Mødeplan  Der afholdes følgende møder:Møderne er på baggrund af de seneste drøftelser om den tidsmæssige placering af møder som hovedregel lagt tirsdage kl 9.30   * Tirsdag den 11. januar 2022 kl 09.30 (Planlægning af medlemsrettede aktiviteter i 2022 finansieret af arv) * Onsdag den 9. februar 2022 kl 13.30 (med klublederne) * Onsdag den 9. februar 2022 kl 15.30 (bestyrelsen: Forberedelse af generalforsamling) * Torsdag d 31. marts 2022 kl 17.30 (Generalforsamling) * Tirsdag den 5. april 2022 kl 09.30. (Planlægning af møde for nye medlemmer) * Tirsdag den 10. maj 2022 kl 09.30. (Tema: Sundhed og rehabilitering) * Tirsdag den 16. august 2022 kl 09.30 (Formøde vedr. møde med nye medlemmer) * Torsdag den 25. august 2022 kl 18.00 (Møde for nye medlemmer) * Tirsdag den 06. september 2022 kl 09.30 * Onsdag den 26. oktober 2022 (Peder med klublederne) * Tirsdag den 1. november 2022 kl 09.30 (Tema: Synlighed, information og samarbejde) * Tirsdag dag den 13. december 2022 kl 09.30 (Budget)   Møder med klublederne og Generalforsamlingen holdes på Fangel Kro. Møder for nye medlemmer holdes på Vissenbjerg Storkro. Øvrige møder holdes, som udgangspunkt, privat – eller evt. via Zoom.  Møde d 11. januar 2022 holdes hos Mette Bernth, Ahlefeldtsvej 10, Odense M.  Møde d 10. maj 2022 holdes hos Chr. Reventlow, Løgeskov 76, 5771 Stenstrup  Rene la Cour Sell vil kunne deltage i Generalforsamlingen d 31.3  Beslutning  Mødeplanen gennemgået og justeret. De ændrede datoer mv fremgår ovenstående. |
|  | Generalforsamling 2022  Fastlæggelse af oplægsholder vedr. generalforsamlingen 2022  Drøftelse af evt. kandidater til bestyrelsen mv.  På valg er:   * Ellen Munkholm * Peder Uhd   Øvrige medlemmer af bestyrelsen blev valgt sidste år for en 2-årig periode.  Suppleanter kan – forhåbentlig – genvælges.  Beslutning  Vedr. emner til oplægsholdere: Drøftet flere mulige emner og temaer. Bl.a følgende oplægsholdere nævnt: Peter Jest, tidligere sygehusdirektør. Peder Uhd har erfaring med ham som god og engagerende oplægsholder. På liste udarbejdet af Midtfyns Seniorhøjskole fremgik yderligere et foredrag ved Troels Mylenberg: ”Factfulness – hvorfor misforstår vi verden? Er den bedre end vi tror?” Inge Sundbøll nævnte oplægsholder om fuglefotografering.  Besluttet, at der arbejdes videre med oplæg ved Troels Mylenberg.  Vedr. kandidater: Såvel Ellen Munkholm som Peder Uhd forventer at stille op til en ny 2 årig periode. Derimod har Rebekka Correll besluttet at trække sig ved den kommende generalforsamling. Rebekka vil evt. fortsat medvirke til udarbejdelse af Parkinson Post. Der skal således – i hvert fald – ske eet nyvalg. Dette bliver for en 2-årig periode, hvorved der på ny kommer balance i fordelingen af medlemmer.  Der blev nævnt mulige kandidater, der kontaktes.  Peder Uhd nævnte i forbindelse med Rebekka Corrells beslutning om at stoppe, at han gerne vil indgå som kontaktperson med de øvrige klubber. Det indebærer, at Peder er ansvarlig for udarbejdelse af dagsorden til møde d 26.10.2022 med klublederne og afholdelsen af mødet. (dette indført i ovenstående mødeplan) |
|  | Nødlidende klubber  Drøftelse af situationen i forhold til bl.a Nyborg/Kerteminde. Der har været skrevet ud til alle medlemmer i Nyborg/Kerteminde, men der er kommet ganske få svar.  Beslutning  Drøftet. Der var tilslutning til, at der i løbet af februar/marts måned indkaldes til et medlemsmøde i Nyborg for medlemmer i Nyborg og Kerteminde-området. I alt er der 79 medlemskaber i de to kommuner tilsammen svarende til 114 medlemmer i familier med parkinson, dvs incl ægtefæller + 8 medlemmer uden parkinson. Tilsammen 122 medlemmer.  I forbindelse hermed drøftede vi aktiviteterne i en kommune som Faaborg-Midtfyn, hvor geografien – og nok også kulturelle / vanemæssige forskelle – i høj grad er medvirkende til at det er svært at skaffe tilslutning til arrangementer bortset fra i den ”gamle del af Faaborg kommune”. Der er en vis grad af aktivitet omkring Ringe bl.a med udgangspunkt i Peder Uhd’s tiltag i Vantinge. Rebekka opfordrede her Peder til at udbygge samarbejdet med aktivitetsgruppen i Faaborg-Midtfyn, således at aktiviteterne i klubben også kunne udbredes til Ringe området mv.  Det overvejes samtidig at give mulighed for at medlemmer fra fx Rolfsted/Ferritslev (med 12 medlemmer, hvoraf 3 tilknyttet plejehjem i området), der geografisk har tæt sammenhæng med Nyborg/Kerteminde på sigt kan inviteres med til møder på Østfyn i en eventuel genstartet Nyborg/Kerteminde-klub.  Beskrives nærmere i næste nummer af Parkinson Post – og planlægges af Chr. Reventlow i samarbejde med frivilligcenter Nyborg. Det drøftedes evt. at inddrage ny konsulent ansat via Landsforeningen, der tilknyttes mhp at styrke lokale indsatser (dette har Astrid Blom efterfølgende bekræftet som en mulighed) Der kontaktes ressourcepersoner i området mhp at få dem medinddraget i arrangementet. Preben Rasmussen oplyser, at han gerne deltog i mødet også. |
|  | Eventuelt  Der blev nævnt flere emner:   * Boksning, Svendborg. Meget velfungerende. 15-17 deltagere pr gang. God stemning. Prebens ægtefælle deltager. Chr. Reventlow arrangerer at politikere mv fra Handicaprådet i Svendborg inviteres til en orientering i foråret. * Dans i Svendborg. Hidtidige danseinstruktør Karin Bonde opsagt i forbindelse med at træningscentret er opkøbt af andet firma. Der deltager ca 7-8 par. Der arbejdes på et alternativ. * Uge 11-arrangement i Svendborg. Chr. Reventlow har arrangeret, at Handicapråd + repræsentanter fra forvaltning inviteres til en temadrøftelse d 16. marts med Jette Thuesen, REHPA som oplægsholder. Emnet bliver over temaet: ”Rehabilitering for mennesker med hjerneskade”. Jette Thuesen medvirker med et oplæg på Parkinsonskolen d 5. februar over emnet: ”Funktionsevne såvel fysisk som kognitivt og den rehabilitering, der tilbydes parkinsonramte” * Årlige møder med neurologer drøftet. Det har ikke – gennem lang tid – været muligt at afholde fysiske møder. I efteråret 2020 var der et Zoom-møde. Der tages kontakt med OUH mhp planlægning af nyt møde. Evt tænkes bemærkningerne om regionalt samarbejde, jvf den nye strategi, indtænkt. |

Chr. Reventlow